Folketing
2012-10-03

Partiet behandler jo arbejdsløse som undermennesker.« Man går altså ind og bruger et ord som undermennesker, et ord, som blev brugt af nazisterne om folk, som de gerne ville slå ihjel. Han tillægger os, at vi skulle have brugt sådan et ord. Vi har aldrig brugt sådan nogen ord. Jeg kunne aldrig drømme om at bruge sådan nogen ord. Vil statsministeren så ikke anerkende, at så er man med til at dæmonisere sine politiske modstandere? Man forholder sig ikke til, hvad de siger. Man forholder sig ikke til en helt legitim kritik af størrelsen på de danske overførselsindkomster – en kritik, som jeg kan konstatere at regeringen har taget til sig, eftersom den har valgt at regulere overførselsindkomsterne mindre. Det vil jeg gerne rose regeringen for at have gjort.